CELEX: 32021R2048
Language: hu
Date: 2021-11-23 00:00:00
Title: A Tanács (EU) 2021/2048 rendelete (2021. november 23.) egyes ipari termékeknek a Kanári-szigetekre történő behozatalára vonatkozó, a Közös Vámtarifa szerinti autonóm vámtételek ideiglenes felfüggesztéséről

2021.11.25.   
               
               
                  HU
               
               
                  Az Európai Unió Hivatalos Lapja
               
               
                  L 420/1
               
            
         A TANÁCS (EU) 2021/2048 RENDELETE
         (2021. november 23.)
         egyes ipari termékeknek a Kanári-szigetekre történő behozatalára vonatkozó, a Közös Vámtarifa szerinti autonóm vámtételek ideiglenes felfüggesztéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 349. cikkére,
         tekintettel az Európai Bizottság javaslatára,
         a jogalkotási aktus tervezete nemzeti parlamenteknek való megküldését követően,
         tekintettel az Európai Parlament véleményére (1),
         tekintettel az Európai Gazdasági és Szociális Bizottság véleményére (2),
         különleges jogalkotási eljárás keretében,
         mivel:
         
                     (1)
                  
                  
                     Az 1386/2011/EU tanácsi rendelettel (3) összhangban a Kanári-szigetekre behozott egyes, kereskedelmi vagy ipari célú felhasználásra szánt beruházási javakra vonatkozó vámok felfüggesztése 2021. december 31-én lejár.
                  
               
                     (2)
                  
                  
                     2021 áprilisában Spanyolország kormánya – a Szerződés 349. cikke értelmében – számos termék tekintetében kérelmezte a Közös Vámtarifa szerinti autonóm vámtételek felfüggesztésének meghosszabbítását. Az 1386/2011/EU rendelettel létrehozott intézkedések pozitívan járultak hozzá a Kanári-szigetek gazdaságának fejlődéséhez, különösen az iparban és az építőiparban, ezáltal csökkentve e szigetek távoli fekvése, szigetjellege és kis mérete által okozott gazdasági és kereskedelmi hátrányok súlyos hatását.
                  
               
                     (3)
                  
                  
                     A Kanári-szigetek gazdaságát továbbra is hátrányosan érinti a szigetek piacának kis mérete, széttagoltsága és a kontinentális Európától való távoli fekvése, a különösen magas munkanélküliség, valamint a kontinentális Európában működő gazdasági szereplőkénél magasabb termelési és forgalmazási költségek. Bár a Kanári-szigetek munkanélküliségi rátája 2019-ig némi javulást mutatott, a munkanélküliség a 2019. évi 20,5 %-ról 2020-ban 22,6 %-ra nőtt, ami jóval meghaladja a 2020. évi 15,5 %-os spanyolországi, illetve a tagállamokban együttesen fennálló 7,1 %-os átlagot (Eurostat, 2021).
                  
               
                     (4)
                  
                  
                     A Covid19-világjárvány miatt ráadásul az idegenforgalmi tevékenység is leállt a Kanári-szigeteken, ami 2020-ban a becslések szerint a GDP mintegy 20 %-os csökkenéséhez vezetett. Emellett az építőipari és ipari tevékenység a becslések szerint 13 %-kal zsugorodott 2019-hez képest.
                  
               
                     (5)
                  
                  
                     Ezért az 1386/2011/EU rendelet I. és II. mellékletében felsorolt egyes áruk tekintetében a Közös Vámtarifa szerinti vámtételek felfüggesztését meg kell hosszabbítani az 1386/2011/EU rendelet pozitív hatásai fenntarthatóságának biztosítása, a gazdaság diverzifikációjához való hozzájárulás, a folyamatos növekedésnek és a munkahelyteremtésnek az iparban és az építőiparban való biztosítása, az innováció fokozása, a helyi gazdaság szolgáltatási ágazattól való függésének csökkentése és a Kanári-szigetek gazdasági és társadalmi környezetének stabilizálására irányuló egyéb intézkedések kiegészítése érdekében.
                  
               
                     (6)
                  
                  
                     Spanyolország kormánya az 1386/2011/EU rendeletben foglalt termékkategóriák mellett kérte a közös vámtarifák felfüggesztését hét új, a 3903 19, az 5603 94, az 5604 10, a 7326 90, a 7607 20, a 8441 40 és a 8479 90 KN-kód alá tartozó termékkategória tekintetében. Ezt a kérelmet el kell fogadni, mivel ezen vámtételek felfüggesztése – amelyek ipari célú gépekre és nyersanyagokra vonatkozó felfüggesztéseket foglalnak magukban – erősítené a Kanári-szigetek gazdaságát.
                  
               
                     (7)
                  
                  
                     Annak érdekében, hogy kizárólag a Kanári-szigetek területén működő gazdasági szereplők részesüljenek az említett tarifális intézkedések nyújtotta előnyökben, a 952/2013/EU európai parlamenti és tanácsi rendeletnek (4) és az (EU) 2015/2447 bizottsági végrehajtási rendeletnek (5) megfelelően a felfüggesztéseket az érintett áruk felhasználásához kell kötni.
                  
               
                     (8)
                  
                  
                     A kereskedelem eltérülése esetén és az e rendelet végrehajtása egységes feltételeinek biztosítása érdekében a Bizottságra végrehajtási hatásköröket kell ruházni annak lehetővé tétele céljából, hogy a Bizottság átmenetileg visszavonhassa a felfüggesztést. Ezeket a végrehajtási hatásköröket a 182/2011/EU európai parlamenti és tanácsi rendeletnek (6) megfelelően kell gyakorolni.
                  
               
                     (9)
                  
                  
                     Az 1386/2011/EU rendelet hatályvesztését követő folytonosság biztosítása érdekében helyénvaló az e rendeletben meghatározott intézkedéseket 2022. január 1-jétől 2031. december 31-ig alkalmazni,
                  
               ELFOGADTA EZT A RENDELETET:
         
            1. cikk
            2022. január 1-jétől 2031. december 31-ig teljeskörűen felfüggesztésre kerülnek a jelenleg az e rendelet I. mellékletében felsorolt KN-kódok alá tartozó kereskedelmi vagy ipari felhasználásra szánt beruházási javaknak a Kanári-szigetekre történő behozatalára alkalmazandó, a Közös Vámtarifa szerinti, a 952/2013/EU rendelet 56. cikke (2) bekezdésének c) pontjában említett vámok.
            Ezen beruházási javakat – a 952/2013/EU rendelet és az (EU) 2015/2447 rendelet vonatkozó rendelkezéseivel összhangban – a szabad forgalomba hozatalukat követően legalább huszonnégy hónapig a Kanári-szigeteken működő gazdasági szereplőknek kell használniuk.
         
         
            2. cikk
            A jelenleg az e rendelet II. mellékletében felsorolt KN-kódok alá tartozó és a Kanári-szigeteken ipari feldolgozásra vagy karbantartásra felhasznált nyersanyagoknak, alkatrészeknek és összetevőknek a Kanári-szigetekre történő behozatalára alkalmazandó, a Közös Vámtarifa szerinti, a 952/2013/EU rendelet 56. cikke (2) bekezdésének c) pontjában említett vámok 2022. január 1-jétől 2031. december 31-ig teljeskörűen felfüggesztésre kerülnek.
         
         
            3. cikk
            Az 1. és a 2. cikkben említett vámfelfüggesztés a 952/2013/EU rendelet 254. cikkével összhangban a meghatározott célú felhasználás vámfelügyeletéhez van kötve.
         
         
            4. cikk
            
               (1)   Ha a Bizottság okkal feltételezi, hogy az e rendeletben megállapított bármely vámfelfüggesztés egy adott termék kereskedelmének eltérülését eredményezte, felhatalmazást kap végrehajtási jogi aktusok elfogadására, amelyekkel átmenetileg, de legfeljebb tizenkét hónapra visszavonja a felfüggesztést az adott termékre vonatkozóan. Ezeket a végrehajtási jogi aktusokat az 5. cikk (2) bekezdésében említett vizsgálóbizottsági eljárás keretében kell elfogadni.
               Az átmenetileg visszavont felfüggesztés által érintett termékek behozatali vámját garancia útján kell biztosítani, és a szóban forgó termékek ilyen garancia nyújtása ellenében hozhatók szabad forgalomba a Kanári-szigeteken.
            
            
               (2)   Ha a Tanács a Szerződésben megállapított eljárásnak megfelelően az első bekezdésben említett tizenkét hónapos időszakon belül úgy határoz, hogy a felfüggesztést véglegesen vissza kell vonni, a garancia útján biztosított vámok összege véglegesen behajtásra kerül.
            
            
               (3)   Ha a Tanács a (2) bekezdésben említett tizenkét hónapos időszakon belül nem fogadott el határozatot arra vonatkozóan, hogy a felfüggesztést véglegesen vissza kell vonni, a garanciákat fel kell szabadítani.
            
         
         
            5. cikk
            
               (1)   A Bizottságot a 952/2013/EU rendelet 285. cikkének (1) bekezdése által létrehozott Vámkódexbizottság segíti.
            
            
               (2)   Az e bekezdésre történő hivatkozáskor a 182/2011/EU rendelet 5. cikkét kell alkalmazni.
            
         
         
            6. cikk
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.
            Ezt a rendeletet 2022. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. november 23-án.
            
               
                  a Tanács részéről
               
               
                  az elnök
               
               G. DOVŽAN
            
         
         
            (1)  2021. október 5-i vélemény (a Hivatalos Lapban még nem tették közzé).
         
            (2)  2021. október 20-i vélemény (a Hivatalos Lapban még nem tették közzé).
         
            (3)  A Tanács 1386/2011/EU rendelete (2011. december 19.) egyes ipari termékeknek a Kanári-szigetekre történő behozatalára vonatkozó, a Közös Vámtarifa szerinti autonóm vámtételek ideiglenes felfüggesztéséről (HL L 345., 2011.12.29., 1. o.).
         
            (4)  Az Európai Parlament és a Tanács 952/2013/EU rendelete (2013. október 9.) az Uniós Vámkódex létrehozásáról (HL L 269., 2013.10.10., 1. o.).
         
            (5)  A Bizottság (EU) 2015/2447 végrehajtási rendelete (2015. november 24.) az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról (HL L 343., 2015.12.29., 558. o.).
         
            (6)  Az Európai Parlament és a Tanács 182/2011/EU rendelete (2011. február 16.) a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról (HL L 55., 2011.2.28., 13. o.).
      
      
         
            I. MELLÉKLET
            Jelenleg a következő KN-kódok (1) alá tartozó, kereskedelmi vagy ipari felhasználásra szánt beruházási javak:
            
                        4011 20 
                     
                     
                        8418 61 00 
                     
                     
                        8519 20 
                     
                     
                        9006 30 00 
                     
                  
                        4011 30 00 
                     
                     
                        8418 69 00 
                     
                     
                        8701 
                     
                     
                        9006 53 
                     
                  
                        4011 70 00 
                     
                     
                        8418 91 00 
                     
                     
                        8702 
                     
                     
                        9006 59 
                     
                  
                        4011 80 00 
                     
                     
                        8418 99 
                     
                     
                        8704 21 
                     
                     
                        9007 10 00 
                     
                  
                        4011 90 00 
                     
                     
                        8427 
                     
                     
                        8704 22 
                     
                     
                        9007 20 00 
                     
                  
                        5608 
                     
                     
                        8431 20 00 
                     
                     
                        8704 23 
                     
                     
                        9008 50 00 
                     
                  
                        6403 40 00 
                     
                     
                        8441 40 00 
                     
                     
                        8704 31 
                     
                     
                        9010 10 00 
                     
                  
                        6403 51 05 
                     
                     
                        8450 11 90 
                     
                     
                        8704 32 
                     
                     
                        9011 20 90 
                     
                  
                        6403 59 05 
                     
                     
                        8450 12 00 
                     
                     
                        8704 41 
                     
                     
                        9030 33 20 
                     
                  
                        6403 91 05 
                     
                     
                        8450 19 00 
                     
                     
                        8704 42 
                     
                     
                        9106 
                     
                  
                        6403 99 05 
                     
                     
                        8450 20 00 
                     
                     
                        8704 43 
                     
                     
                        9107 00 00 
                     
                  
                        8415 
                     
                     
                        8450 90 00 
                     
                     
                        8704 51 
                     
                     
                        9207 
                     
                  
                        8418 30 80 
                     
                     
                        8472 30 00 
                     
                     
                        8704 52 
                     
                     
                        9506 91 90 
                     
                  
                        8418 40 80 
                     
                     
                        8479 90 
                     
                     
                        8704 60 
                     
                     
                        9507 10 00 
                     
                  
                        8418 50 
                     
                     
                        8501 
                     
                     
                        8704 90 00 
                     
                     
                        9507 20 90 
                     
                  
                         
                     
                     
                         
                     
                     
                        8705 
                     
                     
                        9507 30 00 
                     
                  
               (1)  A vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról szóló, 2021. október 12-i (EU) 2021/1832 bizottsági végrehajtási rendeletben (HL L 385., 2021.10.29., 1. o.) meghatározottak szerint.
         
      
      
         
            II. MELLÉKLET
            Jelenleg a következő KN-kódok (1) alá tartozó, mezőgazdasági célra, ipari feldolgozásra vagy karbantartásra szánt nyersanyagok, alkatrészek és összetevők:
            
                        3901 
                     
                     
                        5208 
                     
                     
                        5507 00 00 
                     
                     
                        7601 
                     
                  
                        3902 10 00 
                     
                     
                        5209 
                     
                     
                        5508 10 10 
                     
                     
                        7607 20 
                     
                  
                        3903 11 00 
                     
                     
                        5210 
                     
                     
                        5508 20 10 
                     
                     
                        8529 90 
                     
                  
                        3903 19 00 
                     
                     
                        5212 
                     
                     
                        5509 
                     
                     
                        8706 00 
                     
                  
                        3904 10 00 
                     
                     
                        5401 10 12 
                     
                     
                        5510 
                     
                     
                        8707 
                     
                  
                        3906 10 00 
                     
                     
                        5401 10 14 
                     
                     
                        5512 
                     
                     
                        8708 
                     
                  
                        4407 21 
                     
                     
                        5401 20 10 
                     
                     
                        5513 
                     
                     
                        8714 
                     
                  
                        4407 22 
                     
                     
                        5402 
                     
                     
                        5514 
                     
                     
                        9002 90 00 
                     
                  
                        4407 23 
                     
                     
                        5403 
                     
                     
                        5515 
                     
                     
                        9006 91 00 
                     
                  
                        4407 25 
                     
                     
                        5404 11 00 
                     
                     
                        5516 
                     
                     
                        9007 91 00 
                     
                  
                        4407 26 
                     
                     
                        5404 90 
                     
                     
                        5603 94 
                     
                     
                        9007 92 00 
                     
                  
                        4407 29 
                     
                     
                        5407 
                     
                     
                        5604 10 00 
                     
                     
                        9008 90 00 
                     
                  
                        4407 99 40 
                     
                     
                        5408 
                     
                     
                        6001 
                     
                     
                        9010 90 80 
                     
                  
                        4410 
                     
                     
                        5501 
                     
                     
                        6002 
                     
                     
                        9104 00 00 
                     
                  
                        4412 
                     
                     
                        5502 
                     
                     
                        6217 90 
                     
                     
                        9108 
                     
                  
                        5108 
                     
                     
                        5503 
                     
                     
                        6305 
                     
                     
                        9109 
                     
                  
                        5110 00 00 
                     
                     
                        5504 
                     
                     
                        6309 00 00 
                     
                     
                        9110 
                     
                  
                        5111 
                     
                     
                        5505 
                     
                     
                        6406 
                     
                     
                        9111 
                     
                  
                        5112 
                     
                     
                        5506 
                     
                     
                        7326 90 
                     
                     
                        9112 
                     
                  
                        5205 
                     
                     
                         
                     
                     
                         
                     
                     
                        9114 
                     
                  
               (1)  A vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról szóló, 2021. október 12-i (EU) 2021/1832 bizottsági végrehajtási rendeletben (HL L 385., 2021.10.29., 1. o.) meghatározottak szerint.